Contract of divorce
Material: papyrus
Place: Antinoites
Categories: Vertrag
Scheidung
[ β]ασ[ι]λείας καὶ ὑπατείας τοῦ θειοτάτου ἡμῶν δεσπότου Φλαυΐου Ἰουστίνου τοῦ αἰω
[ν]ίου Αὐγούστου Αὐτοκράτορος ἔτους τετάρτου Ἐπεὶφ εἰκὰς πρώτῃ τρίτης ἰνδικ, 
 ἐν Ἀντινόου πόλει τῇ λαμπροτάτῃ. 
ταύτην τιθέμεθα καὶ ποιούμεθα πρὸς ἑαυτοὺς τὴν ἔγγραφον διάλυσιν ἤτοι δίαισιν 
δισσὴν ὁμότυπον γραφεῖσαν ἐκ μὲν τοῦ ἑνὸς μέρους Αὐρήλιος Μαθίας υἱὸς 
Φοιβάμμονος ἐκ μητρὸς Ἑλένης πολυκωπίτης, ἐκ δὲ θατέρου μέρους Αὐρηλία Κύρα 
θυγάτηρ Ἰωάννου ἐκ μητρὸς Τανόης ἀμφότεροι ὁρμώμενοι ἀπὸ τῆς Ἀντινοέων πόλε. 
ὁμολογοῦμεν ἀλλήλοις τὰ ὑποτεταγμένα ἐπειδὴ πρώην συνήφθημεν ἀλλήλοις πρὸς 
ἐννόμου  καὶ βίου κοινωνίαν ἐπὶ χρυσταῖς ἐλπίσιν καὶ τέκνων σποραῖς, νῦν δὲ διαφορᾶς 
ἡμῖν γενομένης ἐκ σκαιοῦ δαίμονος ἀπεζύγημεν πρὸς ἀλλήλους. κατὰ τοῦτο εἰς ταύτην 
ἐληλύθαμεν [π]ρὸς ἑαυτοὺς τὴν ἔγγραφον διάλυσιν. ὁμολογοῦμεν καὶ ὁμολογεῖ ἕκαστον 
πρόσωπον ἀπ[ε]ιληφέναι τὰ ἴδια ἐκ πλήρους, μηδένα λόγον ἔχειν μήδε ἕξειν πρὸς ἀλλήλους 
μὴ περὶ σκευῶν ἢ εἰδῶν, μὴ περὶ ἕδνων μὴ περὶ συνβιώσεως, μὴ περὶ ἄλλου οἱουδήποτε 
πράγματος τὸ σύνολον μικροῦ ἢ μεγάλου, ἐγγράφου ἢ ἀγράφου, νοηθέντος ἢ μὴ νοηθέντος, 
εἰς νοῦν ἐλθόντος ἢ μὴ ἐλθόντος, ἐνταγέντος ἢ μὴ ἐνταγέντος καὶ μὴ ἐγκαλεῖν ἀλλήλοις 
μ[ή]τε ἐγκαλέσειν πώποτε μὴ ἐν δικαστηρίῳ οἱῳδήποτε ἢ ἐκτὸς δικαστηρίου διὰ τὸ ἁπαξαπ
[λῶς] ἡμᾶς ἀπηλλάχθαι καὶ πεπληρῶσθαι καὶ διαλελύσθαι πρὸς ἀλλήλους, ἐξεῖναι δὲ 
[ἑκατέ]ρῳ ἡμῶν ἑτέρῳ γάμῳ προσομειλεῖν εἰ βουληθείη ἀκωλύτως καὶ ἀνεμποδίστως 
[καὶ ][ἀ]νεγκλύτως καὶ ἐπὶ τούτοις πᾶσι ἑκάτερον μέρος ἐπωμόσαντο τὸν φρικωδέστατον 
[ὅρκο]ν ἐμμεῖναι πᾶσι τοῖς ἐγγεγραμμένοις καὶ κατὰ μηδένα τρόπον παραβῆναι 
[καὶ εἴ] τις ἐξ ἡμῶ[ν π]αραβῆναι τὰ ἐγγεγραμμένα ὁμολογεῖ τὸ παραβαίνον μέρος 
[τῷ ἐ]μμένον[τι μ]έρει λόγου προστίμου χρυσοῦ νομισμάτια δύο  ἔργῳ καὶ δυνάμει 
[ἀπα]ιτούμεν[α κα]ὶ καταβαλλ[ό]μενα μετὰ τοῦ καὶ οὕτως ἐρρῶσθαι ταύτην τὴν 
[διά]λυσιν διὰ [πα]ντὸς ἥνπερ ἐθέμεθα πρὸς ἀλλήλους κυρίαν οὖσαν καὶ 
[βε]βαίαν καὶ [εἰς π]άντα ἐπερωτηθέν[τες] ὡμολ. ἔδοξεν δὲ [καὶ με]ταξὺ ἡμῶ[ν] 
[ὅτι ][ε]ἰ σωθεί[η][ καὶ τεχθ]είη τὸ βρέφος τὸ τ[ῆς πρ]ογεγραμμένης Κ[ύρ]ας ἐπὶ τῷ τὸν 
[γεγρ]αμμέν[ον Μαθ]είαν πολυκωπίτην δοῦναι ὑπὲρ ἀναλώματος τῆς αὐτῆς λοχείας 
[αὐτῆ]ς χρυσο[ῦ κεράτια] ἓξ  δίχα κρίσεως καὶ δίκης καὶ λαβεῖν τὸν πατέρα αὐτοῦ τὸ μικρὸν 
[παιδ]ίον  .